**УПУТСТВО ЗА ПОПУЊАВАЊЕ ПРИЈАВЕ ПРЕДЛОГА ПРОЈЕКТА ПО ПОЗИВУ ЗА МУЛТИЛАТЕРАЛНУ НАУЧНУ И ТЕХНОЛОШКУ САРАДЊУ**

**У ДУНАВСКОМ РЕГИОНУ 2020-2021**

Пре него што започнете попуњавање апликације за пријаву предлога пројекта, молимо да пажљиво прочитате текст Програма за финансирање пројеката мултилатералне научне и технолошке сарадње у дунавском региону, Амандман уз Програм, Позив за мултилатералну научну и технолошку сарадњу у дунавском региону 2020-2021 и текст Упутства.

За подносиоце пројектних предлога из Србије, потребно је да поред електронске пријаве предлога пројекта која се попуњава он-лине на сајту Министарства, на српском и енглеском језику са свим пратећи прилозима у задатим форматима, доставе идентичне примерке штампане, потписане и оверене.

По једну штампану верзију и на српском и на енглеском језику, које су потписане и оверене, потребно је доставити до **20. септембра 2019. године** на писарницу Министарства или поштом на адресу:

Министарство просвете, науке и технолошког развоја

Сектор за међународну сарадњу и европске интеграције

Немањина 22-26

11 000 Београд

За Позив за мултилатералну научну и технолошку сарадњу у дунавском региону 2020-2021

Сматра се да је пријава предлога са српским учешћем потпуна уколико је попуњена, сачувана и послата, кроз апликацију и на српском и на енглеском језику са свим пратећим прилозима и достављена у року са штапаним, потписаним и овереним примерцима.

Сви подаци који се уносе у образац односе се на учешће у међународном мултилатералном пројекту, те у даљем тексту под појмом “Пројекат” подразумеваће се само пројекти план, активности, тим ...у међународном пројекту, осим где је изричито наведено да је потребно унети податке који се односе на српско учешће.

Молимо вас да два потребна примерка Образца попуните на истоветан начин, на српском и на енглеском језику, што је јасније могуће.

**Попуњени обрасаци, након закључавања, штампања и достављања не могу се накнадно исправљати, нити се може мењати унос података. Уколико неки податак, информација или документ недостају у односу на било коју пријављену организацију- учесницу у Пројекту, ваша пријава ће бити одбачена, односно као непотпуна неће бити разматрана.**

Препоручујемо да пре попуњавања, пажљиво прочитате информативне прилоге Упутства за попуњавање пријаве, што ће помоћи да боље разумете захтеве овог пријавног обрасца, као и да га попуните на одговарајући начин.

При регистрацији молимо да запамтите ваше КОРИСНИЧКО ИМЕ и ЛОЗИНКУ. Исто корисничко име и лозинку користите при попуњавању електронске пријаве предлога пројекта и на српском и енглеском језику. То вам омогућава да континуирано радите на вашој пријави предлога пројекта. Опцијом САЧУВАЈ, на серверу Министарства, сачувани су сви унети подаци у вашу пријаву.

**Поглавље ПОДАЦИ О МЕЂУНАРОДНОМ КОНЗОРЦИЈУМУ**

Унесите податке за Руководиоца пројектног тима из сваке од земаља-учесница у Пројекту.

Уколико у реализацији Пројекта учествује више од једне научноистраживачке организације из једне или више земаља-учесница у Пројекту креирајте **Табелу/e** у **EXCEL формату**, која/e садржи следеће податке: Пун назив научноистраживачке организације, адресу, поштански број, град, интернет адресу.

**Поглавље ПРОЈЕКАТ- односи се на мултилатерални пројекат у целости**

**Опис Пројекта -**  максимално 3 стране формата А4.

**Методологија -** предложену методологију опишите на **максимално 2 стране А4 формата.** Опис може да садржи методе имплементације; Опишите технике и процедуре које намеравате да користите за реализацију задатака и спровођење активности. Будите што је могуће више одређени и конкретни, а такође, обратите пажњу и на технике и процедуре управљања пројектом **које одговарају вашем Пројекту**. Објасните улогу, степен укључења и користи сваке организације у спровођењу Пројекта

Покажите на који начин је свака од организација-учесница доприноси реализацији Пројекта и како су улоге организација међусобно повезане у обезбеђењу квалитета Пројекта.

**Опис пројектних задатака и активности -** на **максимално 6 А4 страна, о**пишите све пројектне задатке и активности свих организација учесница на мултилатералном Пројекту (односи се и на српске научноистраживачке организације и на организације из осталих земаља учесница на Пројекту).

Укључите наслов и детаљан опис сваког задатка и активности који ћете предузети у циљу постизања резултата и назначите улогу сваке организације-учеснице у мултилатералном Пројекту у задацима и активностима где је то применљиво. У том смислу, веома је важно да се не помеша опис активности са планом активности (види 2.4.).

Задаци и активности морају се развити искључиво током трајања Пројекта, морају бити у складу са циљевима Пројекта, реални и достижни са расположивим ресурсима, јасно дефинисани и детаљно описани, кохерентни и такви да, међусобно повезани, воде ка достизању резултата Пројекта.

**Пројектни план-план задатака и активности -** индикативни пројектни план потребно је сачинити у формату чији пример следи у наставку текста. ПДФ верзију потом приложити на месту које је за то намењено у поглављу 2.4.

План не сме садржавати стварне-фактичке датуме, већ треба да садржи приказ „месец 1", „месец 2", итд.

План не треба да садржи детаљан опис задатака и активности, већ само њихов назив, али треба да буде довољно детаљан да садржи преглед свих задатака и активности, као и да омогући преглед учешћа свих организација-учесница из свих земаља дунавског региона које учествују у Пројекту, по задацима тј. активностима. Проверите да ли ти називи одговарају називима који су назначени у Одељку 2.3.

Сви задаци и активности морају бити спроведени током трајања Пројекта.

За припрему пројектног плана треба користити следећи формат:

|  |  |  |
| --- | --- | --- |
|  |  Полугодиште 1 |  |
| Задатак/Активност | Месец 1 | 2 | 3 | 4 | 5 | 6 | 7 | 8 | 9 | 10 | 11 | 12 | НИО |
| *Пример*  | *пример* |  |  |  |  |  |  |  |  |  |  |  | *Пример*  |
| Активност 1(назив) |  |  |  |  |  |  |  |  |  |  |  |  |  |
| Активност 3 (назив) |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
| итд. |  |  |  |  |  |  |  |  |  |  |  |  |  |

**Очекивани резултати -** представите све резултате Пројекта **на максимално 2 стране А4 формата**: публикације, патенте, техничко-технолошка решења и остало, и наведите редни број задатка тј. активности из којег/е произилазе..

Информације у овом одељку морају да буду у складу са наведеним Пројектним планом (2.4.).

Будите прецизни у изражавању резултата колико год је то могуће.

Очекивана додата вредност кроз остварену сарадњу на Пројекту - на максимално 2 А4 стране, молимо вас да јасно укажете на допринос остварене мултилатералне сарадње у Дунавском региону и резултатa Пројекта у контексту релевантних потреба.

**Поглавље СРПСКИ ПРОЈЕКТНИ ТИМ**

Сачините листу чланова пројектног тима уносећи податке о свим физичким лицима ангажованим на Пројекту, и то са свим подацима у свим колонама.

Подаци о руководиоцу српског тима у Пројекту, који је „на челу“ пројектног тима уносе се у табелу под 1.

 У овом поглављу потребно је да приложите у **ПДФ формату**, за руководиоца српског тима и сваког члана српског тима:

* **CV на максимално 2 А4 стране** и
* **Листе најзначајнијих референци у протеклих 5 година на максимално 1 А4 страни.**

**Поглавље БУЏЕТ ПРОЈЕКТА**

Сврха овог позива је да подржи мобилност истраживача између земаља учесница у циљу реализације заједничких истраживачких пројеката. У том смислу, средства ће бити доступна за посете и размену истраживача који спроводе заједничко истраживање.

Држава која шаље истраживаче ће покрити путне трошкове, као и трошкове смештаја и осигурања сопствених истраживача.

**Буџет Пројекта** - за дефинисање укупног буџета Пројекта, користите информације из текста Позива за пријављивање пројеката 2020-2021, поглавље “Модалитети финансирања”, где је за сваку земљу-учесницу из овог позива, представљена шема финансирања са лимитираним износима за дефинисане оправдане трошкове. Буџет Пројекта је потребно креирати у Табели **у Еxcel формату**.

**План посета српског истраживачког тима током реализације пројекта** - за дефинисање плана посета српског пројектног тима, имајте у виду да планиране посете буду у складу са укупним износом који може бити опредељен за релализацију Пројекта из буџета Републике Србије по години реализације Пројекта и дефинисаним износима за оправдане трошкове (поглавље “Модалитети финансирања”, у тексту Позива). План посета, креирајте према моделу у наставку, унесећи наведене податке за сваку од земаља посете (прецизирајте). Табелу доставите у **ПДФ формату**.

|  |
| --- |
| **ПОСЕТЕ СРПСКОГ ПРОЈЕКТНОГ ТИМА** |
|  | ЗЕМЉА ПОСЕТЕ |  |  |  |  |  |
| ГОДИНА | Путни трошкови | Број истраживача | Број дана посете за истраживача понаособ | Укупан број дана |  |  |  |  |  |
| 2020 |  |  |  |  |  |  |  |  |  |
| 2021 |  |  |  |  |  |  |  |  |  |

**Поглавље ПРИЛОЗИ**

**ПРИЛОЗИ 1-** односе се **на научноистраживачке организације из Србије** и достављају се на српском језику у Обрасцу на српском језику. У Обрасцу на енглеском ови прилози се достављају на енглеском језику. Потребно их је приложити у задатим форматима.

Ако у реализацији Пројекта учествује једана организација из Србије у Пројекта, она је и подносилац пријаве. Ако у реализацији Пројекта учествује више организација из Србије, молимо да остале организације НИО учеснице унесете у Excel фајл са траженим подацима о НИО.

* Табела НИО из Србије, представља табелу која сарджи: пун назив НИО, адресу, Поштански број, Град, Интернет сајт, у Excel формату;
* Кратак опис сваке НИО учеснице из Србије, приложити по 1 А4 страну у ПДФ формату. Тражени кратак опис односи се на: Носиоца реализације Пројекта у Србији– подносиоца пријаве и све остале НИО-учеснице из Србије;

**ПРИЛОЗИ** **2** **–** који сеодносе на **научноистраживачке организације и пројектне тимове осталих земаља Дунавског региона учесница у Пројекту,** достављају се на енглеском језику и у Обрасцу на српском језику и у Обрасцу на енглеском језику, обухватају:

* Табела НИО из осталих земаља учесница у Пројекту – за сваку од земаља учесаница у Пројекту у којој учествује више од 1 научноистраживачке организације приложити табелу која сарджи: пун назив НИО, адресу, Поштански број, Град, Интернет сајт, у Excel формату;
* Кратак опис сваке НИО учеснице из осталих земаља дунавског региона које учествују у Пројекту, у ПДФ формату;
* CV руководиоца и сваког од чланова тима осталих земаља учесница у Пројекту, у ПДФ формату;
* Листе најзначајнијих референци руководиоца и сваког од чланова тима oсталих земаља у Пројекту, у ПДФ формату.

У десном углу опција “**Крај рада**” омогућава да се одјавите из апликације.

**ВАЖНО:**

Унос података у апликацију за попуњавање пријаве предлога пројекта на српском и енглеском језику омогућен је до **20. септембра 2019.** године.

Будући да се **опцијом “закључавање ”, онемогућава даљи унос података у апликацију и омогућава штампање попуњених образаца, молимо да пре него што штампате обрасце будете сигурни да је унос података тачан и да је ваша пријава комплетна.**